CELEX: 32010D0005
Language: lv
Date: 2009-12-22 00:00:00
Title: 2010/5/ES, Euratom: Komisijas Lēmums ( 2009. gada 22. decembris ), ar ko Īrijai atļauj izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2009) 10418)

7.1.2010   
            
            
               LV
            
            
               Eiropas Savienības Oficiālais Vēstnesis
            
            
               L 3/19
            
         KOMISIJAS LĒMUMS
   (2009. gada 22. decembris),
   ar ko Īrijai atļauj izmantot noteiktas aptuvenas aplēses PVN pašu resursu bāzes aprēķinam
   (izziņots ar dokumenta numuru C(2009) 10418)
   (Autentisks ir tikai teksts angļu valodā)
   (2010/5/ES, Euratom)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punktu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Saskaņā ar 371. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2) atsevišķas dalībvalstis var turpināt atbrīvot no nodokļa noteiktus darījumus. Šie darījumi ir jāņem vērā, nosakot PVN pašu resursu bāzi.
            
         
               (2)
            
            
               Pamatojoties uz Direktīvas 2006/112/EK 371. pantu, Īrija var turpināt atbrīvot no nodokļa darījumus, kas uzskaitīti šīs direktīvas X pielikuma B daļas 10. punktā.
            
         
               (3)
            
            
               Īrija ir lūgusi Komisijas atļauju izmantot noteiktas aptuvenas aplēses PVN pašu resursu bāzes aprēķinam, jo tā nevar veikt precīzu PVN pašu resursu bāzes aprēķinu darījumiem, kas uzskaitīti PVN direktīvas X pielikuma B daļas 10. punktā. Šāds aprēķins varētu radīt nesamērīgu administratīvo slogu, kas nebūtu attaisnojams saistībā ar attiecīgo darījumu ietekmi uz Īrijas kopējo PVN pašu resursu bāzi. Īrija var veikt aprēķinu, izmantojot aptuvenas aplēses šīs kategorijas darījumiem. Īrijai tāpēc ir jāatļauj aprēķināt PVN pašu resursu bāzi, izmantojot aptuvenas aplēses saskaņā ar 6. panta 3. punkta otro ievilkumu Regulā (EEK, Euratom) Nr. 1553/89.
            
         
               (4)
            
            
               Pārredzamības un juridiskās noteiktības labad ir lietderīgi noteikt šai atļaujai termiņu,
            
         IR PIEŅĒMUSI ŠO LĒMUMU.
   1. pants
   Lai aprēķinātu PVN pašu resursu bāzi no 2009. gada 1. janvāra, Īrijai atļauj izmantot aptuvenas aplēses attiecībā uz šādu darījumu kategoriju, kas minēti Direktīvas 2006/112/EK X pielikuma B daļā:
   
               —
            
            
               Pasažieru pārvadājumi (10. punkts).
            
         2. pants
   Šo lēmumu piemēro no 2009. gada 1. janvāra līdz 2013. gada 31. decembrim.
   3. pants
   Šis lēmums ir adresēts Īrijai.
   
      Briselē, 2009. gada 22. decembrī
      
         
            Komisijas vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 155, 7.6.1989., 9. lpp.
   
      (2)  OV L 347, 11.12.2006., 1. lpp.